
Kasutusloa andmine (1. Jõe tänav L3, 1. Jõe tn 3)


1. ASJAOLUD JA MENETLUSE KÄIK
Ehitisregistri keskkonda laekus kasutusloa taotlus 1. Jõe tänav L3 ja 1. Jõe tn 3 kinnistule püstitatud ehitisregistri koodiga 221357293 ühisveevärgi toru kohta.
	Kasutusloa taotlus, menetlus
	21.03.2023. a taotlus nr 2311371/03677, menetlus nr 356508

	Ehitise asukoht,
katastritunnus
	1. Jõe tänav L3, 51104:004:0190
1. Jõe tn 3, 51101:001:1842

	Ehitisregistri kood, nimetus,
kasutamise otstarve
	221357293, ühisveevärgi toru,
22221 külmaveetorustik

	Ehitusluba, menetlus,
korraldus
	17.03.2021. a ehitusluba nr 2112271/07878, menetlus nr 228561,
Narva Linnavalitsuse 17.03.2021. a korraldus nr 188-k 

	Ehitusloale ja kasutusloale esitatud ehitusprojekt
	Osaühingu VISIITPLUS poolt koostatud „1.Jõe tn 3 krundi ühendamine linna vee- ja kanalisatsiooniga võrk“ ehitusprojekt nr VK7220, digidoc-boks „VK7220_EP_VK.asice“


Ehitusprojekti eelprojekti staadiumis esitatud tekstiline ja graafiline osa annab selged ja üheselt mõistetavad tehnilised lahendused, millest piisab menetluse läbiviijal hinnangu andmiseks kasutusloa menetluses. Ehitusprojektis esitatud informatsioon on esitatud täpsusega, mis võimaldab ehitise nõuetele vastavust ja ehitusdokumente kontrollida täiel määral ning ei takista kasutusloa andmast.

Ehitusseadustiku § 54 lõike 5 ja 6 alusel olid kaasatud kasutusloa menetlusse kooskõlastamiseks ja arvamuse avaldamiseks erinevad asutused ja isikud: Narva Linnavalitsuse Arhitektuuri- ja Linnaplaneerimise Amet, Narva Linnavalitsuse Linnamajandusamet, AS Narva Vesi, OÜ VKG Elektrivõrgud, Telia Eesti AS, 1. Jõe tn 3 kinnistu omanikud. 

20. novembriks 2023. a kõik kaasatud menetlusosalejad  esitasid oma arvamused ja/või kooskõlastused. Kasutusloa eelnõu kohta olid esitatud nõusolekud koos märkustega:

Narva Linnavalitsuse Arhitektuuri- ja Linnaplaneerimise Ameti järelevalve osakond: „Esitada andmete esitamise teatis 1. Jõe tänav L3 ja 1. Jõe tn 3 kinnistule püstitatud ehitisregistri koodiga 221357293 ühisveevärgi toru koordinaatide parandamiseks vastavalt teostusmõõdistamisele“.

Narva Linnavalitsuse Linnamajandusameti varade osakond: „Narva linna omandis oleva kinnistu kasutamiseks vormistatakse kasutusõigus“.

1. Jõe tn 3 kinnistu omanikud ei ole arvamust avaldanud ning kooskõlastamisest keeldunud ehitisregistri keskkonna kaudu. Ehitusseadustiku § 54 lõike 8 kohaselt, kui kooskõlastaja või arvamuse andja ei ole kümne päeva jooksul kasutusloa eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse kasutusloa eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi kasutusloa eelnõu kohta arvamust avaldada, kui seaduses ei ole sätestatud teisiti.

Ülejäänud kaasatud isikud esitasid oma kooskõlastused ja nõusolekud ehitisregistri keskkonna kaudu.

Ehitusseadustiku § 54 lõike 2  kohaselt  pädev asutus otsustab keskkonnamõju hindamise algatamise vajaduse eelkõige juhul, kui ehitise kasutamise otstarbe muutmisega võib kaasneda oluline keskkonnamõju ja seda ei ole varem hinnatud. Ehitise kasutamise otstarve ei ole muutunud. Narva Linnavalitsus jättis 17.03.2021. a korraldusega nr 188-k algatamata ehitiste püstitamisega kavandatud tegevuse keskkonnamõju hindamise. Dokument on kättesaadav lingil: https://dokregister.narva.ee/index.php?page=agendaset&agendaid=28188. 

Ehitusseadustiku § 55 kohaselt kasutusloa andmisest keeldumise põhjused puuduvad. Kuna ehitis vastab ehitisele esitatud nõuetele ja ehitusloale, seda on võimalik ohutult ja iseseisvalt kasutada, siis võib kohalik omavalitsus anda kasutusloa 1. Jõe tänav L3 ja 1. Jõe tn 3 kinnistule püstitatud ehitisregistri koodiga 221357293 ühisveevärgi torule.

2.   ÕIGUSLIKUD ALUSED
2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2. Ehitusseadustiku § 54 lõike 1 kohaselt kasutusluba antakse, kui ehitis vastab õigusaktides sätestatud nõuetele, eelkõige ehitisele esitatud nõuetele, ja ehitusloale.
2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS
3.1. Anda kasutusluba 1. Jõe tänav L3 ja 1. Jõe tn 3 kinnistule püstitatud ehitisregistri koodiga 221357293 ühisveevärgi torule, mis on ehitatud Osaühingu VISIITPLUS poolt koostatud „1.Jõe tn 3 krundi ühendamine linna vee- ja kanalisatsiooniga võrk“ ehitusprojekti nr VK7220 alusel (digidoc-boks „VK7220_EP_VK.asice“).
3.2. Kohustada 1. Jõe tn 3 kinnistu omanikku:
3.2.1. täitma käesoleva korralduse punktis 1 toodud Narva Linnavalitsuse Arhitektuuri- ja Linnaplaneerimise Ameti järelevalve osakonna tingimust;
[bookmark: _GoBack]3.2.2. teavitama käesoleva korralduse punkti 3.3 täitmise vajadusest ühisveevärgi toru valdajat (edaspidi – ehitise omanik).
3.3. Kohustada ehitise omanikku täitma käesoleva korralduse punktis 1 toodud Narva Linnavalitsuse Linnamajandusameti varade osakonna tingimust.

1. RAKENDUSSÄTTED
4.1. Käesolev korraldus jõustub seadusega sätestatud korras. 
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest. 



Jaan Toots                                                                                
Linnapea                                                                                                  Üllar Kaljuste
	                                                                                                     Linnasekretär                                                                                 	                                                                                          
